Komisija za izobraževanje in izpite

pri Kinološki zvezi Slovenije

Članicam Kinološke zveze Slovenije

Vodice, 3.12.2023

Zadeva: **Razpis za pridobitev naziva Kinološki pripravnik za ocenjevanje dela ali zunanjosti**

Spoštovani,

Člane kinoloških organizacij, ki si želijo delovati na področju ocenjevanja dela ali zunanjosti psov vabimo k prijavi za pridobitev naziva »Kinološki pripravnik za ocenjevanje dela ali zunanjosti (v nadaljevanju Pripravnik).«

1. **Prijava**

Kandidati za pridobitev naziva »Kinološki pripravnik za ocenjevanje dela ali zunanjosti« morajo izpolnjevati pogoje, predpisane v Pravilniku o izobraževanju, preverjanja znanja, imenovanju in napredovanju kinološkega kadra, členi 8-14, ter dodatne pogoje, ki jih za pristop k izpitu za Pripravnika zahtevajo posamezni delni zbori sodnikov.

Za prijavo kandidati izpolnijo Prijavnico za pridobitev naziva »Kinološki pripravnik za ocenjevanje dela ali zunanjost«, prijavi pa priložijo ustrezna dokazila (originale).

Pravilnik o izobraževanju, preverjanju znanja, imenovanju in napredovanju kinološkega kadra, ter Prijavnica sta objavljena na spletni strani Kinološke zveze Slovenije, zavihek KzI KZS.

Prijavi je potrebno priložiti tudi dve fotografiji (kot za osebni dokument).

Po prejetju prijave bo KzI preverila, ali kandidat izpolnjuje vse pogoje. V kolikor bo kandidat izpolnjeval vse pogoje mu bo računovodstvo KZS izdalo račun. Prijavnina na izpit se obračuna v skladu z veljavnim cenikom KZS. Vloga bo popolna, ko bo kandidat poravnal tudi finančne obveznosti.

1. **Pripravljalni seminar**

Kandidati za Pripravnika bodo prejeli vabilo na pripravljani seminar. Udeležba na seminarju je pogoj za pristop na izpit. Seminar bo predvidoma potekal 26.1., 27.1. in 28.1.2024. Na seminar se je potrebno prijaviti, cena seminarja pa znaša 250 €. Prijavljenim kandidatom bo računovodstvo izdalo račun.

1. **Izpit za pridobitev naziva »Kinološki pripravnik za ocenjevanje dela ali zunanjosti«**

Pisni izpit bo predvidoma 10.2.2024 v prostorih Kinološke zveze Slovenije. Področja izpita so Priloga I in Priloga II Pravilnika o izobraževanju, preverjanju znanja, imenovanju in napredovanju kinološkega kadra. Pravilnik je objavljen na spletni strani Kinološke zveze Slovenije.

**Prijava in pogoji**

Kandidati morajo izpolnjevati pogoje, predpisane v Pravilniku o izobraževanju, preverjanju znanja, imenovanju in napredovanju kinološkega kadra ter eventualne pogoje, ki jih za pristop k izpitu za pripravnika zahtevajo posamezni delni zbori sodnikov.

Za prijavo kandidati izpolnijo **Prijavnico za pridobitev naziva kinološki sodnik pripravnik za ocenjevanje dela ali zunanjosti,** prijavi pa priložijo ustrezna dokazila (originale).

Po prejetju prijave bo KzI preverila, ali kandidat izpolnjuje vse pogoje. V kolikor bo kandidat izpolnjeval vse pogoje mu bo računovodstvo KZS izdalo račun. Vloga bo popolna, ko bo kandidat poravnal tudi finančne obveznosti.

**Pisno prijavo** s prilogami za opravljanje prvega izpita ali širitev področja sojenja je potrebno do **05.01.2024** poslati na naslov:

Kinološka zveza Slovenije

Komisija za izobraževanje in izpite

Zapoge 3d

1217 Vodice

Barbka Novak

Predsednica KzI